Aarhuus Stifts-Tidende, 1836-04-28
Den kongl. Commissarius, Conferentsraad Hopp's Tale, hvormed han aabnede den Slesvigske Stænderforsamling, er i Udtog saalydende: Høisthædrede, agtbare Medlemmer af denne Forsamling Det er et opløftende Øieblik, i hvilket de ved deres Konges og deres Medborgeres Tiltro sammenkaldte Provindsialstænder for Hertugdømmet Slesvig for første Gang træde sammen. Det fremstiller os levende vor Konges utrættelige virkende Kjærlighed for hans Folk, de store Øiemed, som ifølge hans Villie skal opnaaes ved Provindsialstændernes Jnstitution, og det skjønne Kald, der er blevet Dem, mine Herrer til Deel. Til Følelsen af den inderligste Tak for de paany skjænkede Midler til at fremme det offentlige Vel knytte sig tillige Forhaabninger, der ere saa meget mere grundede, som der netop af denne Forsamling, ifølge Landets retmæssige Forventninger, fortrinsviis vil blive virket derfor. Sammes Bestræbelser maae vistnok indskrænke sig til Hertugdømmet, hvis forskjellige Stænder finde deres lovmæssige Organ i denne Forsamling. Men de velgjørende Følger af samme ville alligevel middelbart indtræde ogsaa for andre Deele af Landet i de Anliggender, som disse have fælleds med hiint. Beliggende mellem den nordlige Deel af Landet og den til det tydske Forbund henhørende søsterlige Provinds, knyttet ved mange dyrebare Baand til denne, og tillige endnu mere end den beslægtet med den nordligere Deel af Fædrelandet, er det netodet slesvigske Forbindelsesled, der, som det mæglende Princip allerede ved de betegnede Forhold meest egner sig til at udjævne mulige modstridende Jnteresser, og ved sine Repræsentanter at bidrage til større befæstelse af den gamle og held bringende Forening. Medens De, mine Herrer, have saa gavn lige middelbare Følger at vente af Deres Virksomhed, kunne De ansee Opnaaelsen af Deres nærmeste, dermed uadskillig forbundne Maal i dobbelt Henseende som særdeles sikkret. Den ved Dem repræsenterede Deel af Landet er allerede nu i mindre Grad end Holsteen adskilt ved Districts= og Particulair Jnteresser. Lettere lade sig her de Hindringer overvinde, hvilke pleie at stille sig imod Almeenvellets Fremme; ringere ere de Offere, som muligen maae bringes dette, og det patriotiske Sindelag, som stedse fremfor Alt har været Slesvigeren egent og som ved de trufne Valg atter har aabenbaret og bekræftet sig, vil derfor sikkert og følgerigt aabne sig Banen mod det store Maal, det offentlige Vel. Derhos forøger den Betragtning, at det netop er Deres Medvirkning til dette Vels Fremme, der bliver gjort Regning paa, Tilliden til at Værket vil lykkes. Ved Kald og Valg betegnede og hædrede med den offentlige Tillid, understøttede i Deres Forening ved de fleersidigste Erfaringer og Kundskaber, ville De svare til Deres Konges og Deres Medborgeres retmæssige Forventninger, og komme Hs. Majestæts landsfaderlige Hensigter imøde med samme Tillid, som blev skjænket Dem og Deres Medborgere, i vor Jnstitutions Lovbud. De ville, gjennemtrængte af Aanden i disse Lovbud, forvandle sammes Jndhold til Gierning, og allerede i den første Provindsialstænder-Forsamling for Hertugdømmet Slesvig, som jeg herved i Overeensstemmelse med Jndkaldelses Patentet af 16de Februar d. A. og paa allerhøieste Befaling har den Ære at aabne, hielpe at lægge den Grund, paa hvilken det skal lykkes en lykkelig Fremtid at bygge med Held.